钦定古今图书集成/明伦汇编/官常典/第616卷 > 赵登
## 钦定古今图书集成/明伦汇编/官常典/第616卷 > 赵登

按《明外史循吏传》：“登字从善，祥符人。举永乐二年进
士，授礼科给事中。明年，以言事谪四川忠州判。官职
十馀年，公廉有惠爱，迁云南新兴知州。宣德改元，用
荐擢浙江湖州知府，益励清操，吏民畏服。安吉州有
贾姓者，豪横，数夺人田园子女，有司莫能制。登讽人
讼之，列其罪状以奏，竟徙其家，而还其所夺于民，部”
内肃然。同知李迪嗜酒狂纵，至裸袒公堂。登劾奏之，
遂下于理。时有“修举义仓”之令，登劝谕大户出粟，得
数万石，增建廒仓贮之，为定出纳之法，自是水旱有
备。正统初，九载秩满，已解去。部民追思其德，相率愬
于巡抚侍郎王瀹，乞再任。瀹闻于朝，下诸司核，诏加二秩还任。先后在官十七年，政声大著，士民歌颂之。
归，卒于家。